Incendiu la o casă de pe strada Oașului. Totul ar fi pornit de la o țigară lăsată aprinsă. FOTO
Pompierii au intervenit noaptea trecută pentru a stinge un incendiu care a afectat o casă situată pe strada Oașului din Cluj-Napoca.
Incendiu pe strada Oașului din Cluj-Napoca/ Foto: ISU Cluj
Pompierii au intervenit noaptea trecută pentru a stinge un incendiu care a afectat o casă situată pe strada Oașului din Cluj-Napoca.
Potrivit ISU Cluj, incendiul ar fi pornit de la o țigară lăsată aprinsă.
„Pompierii din cadrul Detașamentului 1 Cluj-Napoca au intervenit noaptea trecută pentru a stinge un incendiu care a afectat o casă situată pe strada Oașului. Apelul de urgență a venit în jurul orei 00.45, iar la misiune au luat parte două autospeciale, alături de un echipaj al Serviciului de Ambulanță Județean. Până la sosirea pompierilor, un bărbat a reușit să se autoevacueze. Pe de altă parte, accesul pompierilor în zonă s-a realizat cu dificultate din cauza străzii înguste și a autoturismelor parcate. Incendiul s-a manifestat în interiorul casei, pe o suprafață de aproximativ 30 de mp, distrugând mobilierul și diverse bunuri. De asemenea, focul a afectat și acoperișul casei pe o suprafață de aproximativ 20 de mp. Pompierii au reușit să stingă incendiul în limitele găsite, iar cauza probabilă de izbucnire a fost neglijența privind fumatul. După aproximativ 2 ore, forțele au revenit la bază.”, a transmis ISU Cluj.
Citiți monitorulcj.ro și pe Google News
CITEȘTE ȘI: